ИНФОРМАЦИЈА

О ПРВОМ ЈАВНОМ СЛУШАЊУ

ОДБОРА ЗА УСТАВНА ПИТАЊА И ЗАКОНОДАВСТВО НА ТЕМУ:

„ПРЕДЛОГ ЗАКОНА О ИЗМЕНАМА ЗАКОНА О ИЗБОРУ НАРОДНИХ ПОСЛАНИКА И ПРЕДЛОГ ЗАКОНА О ИЗМЕНАМА И ДОПУНИ ЗАКОНА О ЛОКАЛНИМ ИЗБОРИМА“, ОДРЖАНОМ 4. ФЕБРУАРА 2020. ГОДИНЕ

Одбор за уставна питања и законодавство је, на основу одлуке донете на 142. седници, одржаној 31. јануара 2020. године, дана 4. фебруара 2020. године, одржао Прво јавно слушање на тему: “Предлог закона о изменама Закона о избору народних посланика и Предлог закона о изменама и допуни Закона о локалним изборима“. Јавним слушањем је председавао Ђорђе Комленски, председника Одбора за уставна питања и законодавство.

Јавном слушању су присуствовали чланови Одбора: Ђорђе Комленски (председник), Бојан Торбица, Србислав Филиповић, Александра Мајкић, Јелена Жарић Ковачевић, Неђо Јовановић, Балинт Пастор и Еливира Ковач, заменик члана.

Јавном слушању су присуствовали и народни посланици: Милорад Мијатовић, Иван Бауер, Наташа Михаиловић Вацић, Ђорђе Вукадиновић, Владимир Орлић, Владимир Ђурић, Стефана Миладиновић, Момо Чолаковић, Снежана Б. Петровић, Гроздана Банац, Јелисавета Вељковић, Олена Папуга, Томислав Жигманов, Нада Лазић, Хаџи Милорад Стошић, Милија Милетић, Миладин Шеварлић, Вера Јовановић, Драган Савкић, Љиљана Малушић, Миланка Јевтовић Вукојичић, Дубравка Филиповска, Милена Бићанин, Марјана Мараш, Владимир Ђурић, Марко Атлагић, Јахја Фехратовић, Муамер Зукорлић, Јован Јовановић, Звонимир Ђокић, Зоран Бојанић, Александра Томић, Марија Обрадовић, Душица Стојковић, Ана Чарапић, Драгана Костић, Станија Компировић, Драгомир Ј. Карић, Наташа Ст. Јовановић, Жарко Богатиновић и Младен Лукић.

Учесници јавног слушања, били су и: Слободан Томић, заменик Заштитника грађана и Јабланка Табаш, из Службе Заштитника грађана; Винка Алексић и Сандра Срдановић, из Службе Скупштине Аутономне покрајине Војводине; Градимир Банковић, заменик члана Покрајинске изборне комисије; Горан Митић, из политичке странке Зелени Србије; Мирко Јовић из политичке странке Нова Србија; Бојан Клачар, извршни директор и Емилија Орестијевић, координатор пројеката у Центру за слободне изборе и демократију „ЦЕСИД“; Павле Димитријевић, заменик програмског директора, Миша Бојовић и Тара Тепавац, више истраживачице у Удружењу грађана „ЦРТА“; Владимир Међак, потпредседник Европског покрета у Србији; Јасмина Милошевић и Немања Ранковић из Српског патриотског савеза; Зузана Павликова, виша саветница за националне мањине и Богдан Урошевић, национални саветник за питања управе, у Мисији ОЕБС-а у Републици Србији; Санда Бабић, политички саветник у Делегацији ЕУ у Републици Србији; и Селија Соместејн и Владан Аврамовића из Британске амбасаде у Београду.

На почетку јавног слушања, у свом обраћању, др Владимир Орлић, заменик председника Посланичке групе Српска напредна странка, образложио је разлоге за доношење Предлога закона о изменама Закона о изборима народних посланика и Предлога закона о изменама и допуни Закона о локалним изборима и пружио објашњења појединачних решења садржаних у тим предлозима.

У у дискусији која је уследила, учествовали су: Емилија Орестијевић, Павле Димитријевић, Драгомир Карић, Мирко Јовић, Муамер Зукорлић, Томислав Жигманов, Миладин Шеварлић, Владимир Ђурић, Неђо Јовановић, Милорад Мијатовић, Ђорђе Вукадиновић, Јован Јовановић и Александар Мартиновић.

Председник Одбора је констатовао да су дискусије биле изузетно корисне и конструктивне и најавио да ће о овом јавном слушању, у складу са чланом 84. став 8. Пословника Народне скупштине, бити сачињена информација која ће бити достављена председнику Народне скупштине, свим учесницима и народним посланицима.

Саставни део Информације чине стенографске белешке, сачињене на основу тонског снимка јавног слушања.